***Πρόγραμμα*** ***WOMENTORS: Ενδυνάμωση Νέων Γυναικών***

To ***Πρόγραμμα*** ***WOMENTORS: Ενδυνάμωση Νέων Γυναικών,*** υλοποιείται στο πλαίσιο του προγράμματος Active Citizens Fund, με φορέα υλοποίησης το Ίδρυμα Λαμπράκη και εταίρο την οργάνωση «Αποστολή Άνθρωπος». Επιστημονική Υπεύθυνη του WOMENTORS είναι η κ. Κάλλια Κουνενού, Πρόεδρος του Παιδαγωγικού Τμήματος ΑΣΠΑΙΤΕ.

Το πρόγραμμα στοχεύει στην πολύπλευρη ενδυνάμωση γυναικών ηλικίας 18-35 ετών σε όλη τη χώρα μέσω εκπαίδευσης και ανάπτυξης ικανοτήτων για μεγαλύτερη συμμετοχή, λήψη αποφάσεων, δύναμη και δράση, ώστε να αναλάβουν τον πλήρη έλεγχο σε όλους τους τομείς της ζωής και της υγείας τους. Στα πλαίσια του προγράμματος αυτού επιμορφώνονται φοιτήτριες, οι οποίες με τη σειρά τους θα προσφέρουν ενδυνάμωση σε άλλες νέες γυναίκες <https://www.womentors.gr/>.

Στο Πανεπιστήμιο Κρήτης υπήρξε σημαντική ανταπόκριση, καθώς 149 φοιτήτριες από όλες τις Σχολές του Πανεπιστημίου Κρήτης, έχουν ήδη λάβει μέρος στις δραστηριότητες του προγράμματος το οποίο συνεχίζεται μέχρι το τέλος του 2022. Ανακοινώσεις για συμμετοχή σε σεμινάρια αναρτώνται στο University News και στην ιστοσελίδα της Δομής Διασύνδεσης και Σταδιοδρομίας.

 Για περισσότερες πληροφορίες και διευκρινίσεις, μπορείτε να επικοινωνείτε με το γραφείο ΔΟΔΙΣΤΑ https://dasta.uoc.gr του ΠΚ ή απευθείας στην διεύθυνση  info@womentors.gr.